
H O T Ă R Â R E A Nr.23
 Din 25 februarie 2021
Pentru soluţionarea cererii d-nei Popa Livia, cu domiciliul în localitatea Beznea nr.677, judeţul Bihor, prin care solicită acordarea unui ajutor de urgență.


Având în vedere:

- cererea d-nei Popa Livia, cu domiciliul în localitatea Beznea nr.677, judeţul Bihor, prin care solicită acordarea unui ajutor de urgență pentru acoperirea unor cheltuieli chirurgicale.

- ancheta socială întocmită de Compartimentul de asistenţă socială din care rezultă că petenta, este o persoană în vârstă de 69 de ani care a necesitat o intervenţie chirurgicală în cuatum de 2500 lei la ochiul drept la un spital privat, unde toate serviciile medicale sunt cu plată, iar susnumita nu este pensionară şi beneficiază de ajutor social în valoare de 142 lei/lună.
- referatul de aprobare inițiat de primarul comunei Bratca, înregistrat sub nr.448/08.02.2021 prin care se propune analizarea documentelor prezentate de d-na Popa Livia, cu domiciliul în localitatea Beznea nr.677, judeţul Bihor, privind acordarea unui ajutor de urgență pentru acoperirea unor cheltuieli chirurgicale.
- raportul de specialitate nr.449/08.02.2021 al Compartimentului asistență socială pentru soluţionarea cererii, d-nei Popa Livia, cu domiciliul în localitatea Beznea nr.677, judeţul Bihor, prin care solicită acordarea unui ajutor de urgență.

- avizele comisiilor de specialitate din cadrul Consiliului local al comunei Bratca.
Ţinând seama de prevederile:

- art.28 alin.2) și alin.4-5) din Legea nr.416/2001 privind venitul minim garantat, cu modificările și completările ulterioare.

- art.41-48 din H.G nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat.

- art.129 alin.2) lit.d), alin.7) lit.b), alin.14) din O.U.G nr.57/2019 privind Codul administrativ, cu modificările și completările ulterioare.

- Regulamentul privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
 In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.
Cu 13 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA  H O T Ă R Ă Ş T E :

Art.1 - Se aprobă acordarea unui ajutor de urgenţă în suma de 2500 lei, familiei d-nei Popa Livia, cu domiciliul în localitatea Beznea nr.677, judeţul Bihor, pentru acoperirea unor cheltuieli chirurgicale.
Art.2 - Suma menționată la art.1 din prezenta hotărâre se va acorda după aprobarea bugetului local al comunei Bratca pe anul 2021.
Art.3 - Prezenta hotărâre se comunică cu Instituţia Prefectului Judeţului Bihor, Primarul comunei Bratca, d-na Popa Livia, Compartimentul asistență socială, Biroul financiar-contabil și administrativ, dosarul de şedinţă.


Art.4 - Cu ducerea la îndeplinire a prezentei hotărâri se încredinţează Biroul financiar-contabil și administrativ din cadrul Primăriei Comunei Bratca.

